b"\n_START_ARTICLE_\nKrik (film)\n_START_SECTION_\nVsebina\n_START_PARAGRAPH_\nSrednje\xc5\xa1olka Casey Becker prejme klic neznanca, ki jo spra\xc5\xa1uje, ''Katera je tvoja najljub\xc5\xa1a grozljivka ?'' Situacija se hitro spremeni, ko se izka\xc5\xbee, da je klicatelj sadisti\xc4\x8den in ji za\xc4\x8dne stre\xc4\x8di po \xc5\xbeivljenju. Trdi, da ima njenega fanta\xc2\xa0Steva Ortha za talca. Ko Casey odgovori napa\xc4\x8dno na vpra\xc5\xa1anje o grozljivkah, je Steve umorjen. Ko Casey ne \xc5\xbeeli ve\xc4\x8d govoriti s klicateljem, jo napade in ubije zamaskiran morilec. Njeni star\xc5\xa1i se vrnejo domov in najdejo Casey viseti iz drevesa._NEWLINE_Naslednji dan se novinarji odpravijo v mesto in policija za\xc4\x8dne preiskovati dogodke. Medtem se Sidney Prescott soo\xc4\x8da z obletnico umora njene mame, ki jo je pred enim letom umoril Cotton Weary. Ko doma \xc4\x8daka na prijateljico Tatum Riley, Sidney prejme groze\xc4\x8d telefonski klic. Ko prekine, jo napade morilec. Sineyin fant Billy Loomis, pride k njej v kratkem, kjer izpusti telefon, zaradi katerega Sidney meni da jo je on klical, zato zbe\xc5\xbei. Billya aretirajo, Sidney pa prespi pri Tatum._NEWLINE_Naslednji dan Billya izpustijo. Osumljenec postane Sidneyin o\xc4\x8de,\xc2\xa0Neil Prescott, ker so klici pri\xc5\xa1li iz njegovega telefona. \xc5\xa0ola preneha z delovanjem zaradi umorov, in ko jo vsi \xc5\xa1tudenti zapustijo, je ravnatelj Himbry zaboden do smrti v svoji pisarni. Tatumin fant Stu Macher organizira zabavo, ker je \xc5\xa1ola zaprta. Zabave se udele\xc5\xbeijo Sidney, Tatum, njihov prijatelj Randy Meeks in ostali \xc5\xa1tudenti. Novinarka Gale Weathers se zabave udele\xc5\xbei nepovabljena, ker meni da bo morilec spet udaril. Tatumin brat, \xc5\xa1erifov namestnik Dewey Riley, prav tako pri\xc4\x8dakuje morilca na zabavi. Tatum je umorjena na zabavi, ko ji gara\xc5\xbena vrata zme\xc4\x8dkajo glavo. Billy pride, da bi se pogovoril s Sidney na samem, kjer naredita nov korak v svojem razmerju. Dewey in Gale medtem preiskujeta zapu\xc5\xa1\xc4\x8den avtomobil. Mnogo \xc5\xa1tudentov zapusti zabavo, ko sli\xc5\xa1ijo za Hmibryevo smrt; ostanejo le Sidney, Billy, Randy, Stu in Galein snemalec Kenny._NEWLINE_Po seksu, Sidney in Billya napade morilec, ki na videz ubije Billya. Sidney pobegne in poi\xc5\xa1\xc4\x8de pomo\xc4\x8d pri Kennyu, katerega morilec prav tako ubije in Sidney spet zbe\xc5\xbei. Gale in Dewey odkrijeta, da je lastnik avta Neil Prescott. Ker verjameta, da je on morilec, sta prepri\xc4\x8dana da bo na zabavi nadaljeval s svojim delom. Gale posku\xc5\xa1a zapustiti prizori\xc5\xa1\xc4\x8de s svojim kombijem, vendar skoraj povozi Sidney in zaide iz ceste. Medtem je Dewey zaboden v hrbet med preiskovanjem hi\xc5\xa1e, in Sidney mu vzame pi\xc5\xa1tolo. Nato prideta Stu in Randy, ki obto\xc5\xbeujeta drug drugega, da je morilec. Sidney se vrne v hi\xc5\xa1o, kjer najde Billya ranjenega vendar \xc5\xa1e vedno \xc5\xbeivega. Sidney mu da pi\xc5\xa1tolo, on pa spusti Randya v hi\xc5\xa1o in ga ustreli. Billy prizna, da je on morilec, in da je Stu njegov pomaga\xc4\x8d. _NEWLINE_Billy in Stu izdata na\xc4\x8drt, da bosta ubila Sidney in za vse obto\xc5\xbeila njenega o\xc4\x8deta, ki ga imata za talca \xc5\xbee lep \xc4\x8das. Oba prizanta, da sta ubila njeno mamo Maureen. Billy pove, da jo je ubil iz ma\xc5\xa1\xc4\x8devanja ker je imela Sidneyina mama afero z njegovim o\xc4\x8detom, ki je zato zapustil njegovo mamo. Gale se \xc5\xbeiva vrne v hi\xc5\xa1o in Sidney ubije Stuja. Vstane tudi Randy, ki je le po\xc5\xa1kodovan. Billy jo napade, vendar ga Sidney ustreli v glavo. Ko vzide sonce, prihiti policija in re\xc5\xa1evalci odpeljejo \xc5\xbeivega, vendar te\xc5\xbeko po\xc5\xa1kodovanega Deweya. Gale pa naredi prispevek o dogodkih, ki so se zgodili pono\xc4\x8di."